
 27.2.2020
 BG
 Официален вестник на Европейския съюз
 L 56/1
 РЕГЛАМЕНТ ЗА ИЗПЪЛНЕНИЕ (ЕС) 2020/267 НА КОМИСИЯТА
 от 26 февруари 2020 година
 за намаляване на квотата за улов на атлантическа сьомга, отпусната на Полша за 2019 г., поради прекомерен улов през 2017 г.
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (1), и по-специално член 105, параграф 4 от него,
 като има предвид, че:
 (1)
 Квотата за улов на атлантическа сьомга във водите на Съюза от подучастъци 22—31 на ICES (SAL/3BCD-F) за 2017 г. беше отпусната на Полша с Регламент (ЕС) 2016/1903 на Съвета (2).
 (2)
 След размяната на квоти между Полша и Латвия съгласно член 16, параграф 8 от Регламент (ЕС) No 1380/2013 на Европейския парламент и на Съвета (3) и използването от Полша на механизма за гъвкавост по отношение на квотите в две последователни години съгласно член 15, параграф 9 от посочения регламент, квотата за улов на сьомга за Полша за 2017 г. беше увеличена от 6030 на 13 693 броя сьомга.
 (3)
 При мисии за проверка, извършени в Полша през 2018 г. в съответствие с Регламент (ЕО) No 1224/2009, Комисията констатира наличие на невярно декларирани данни и непълно декларирани данни за улов, в резултат на което беше установено, че квотата на Полша за улов на атлантическа сьомга през 2017 г. във водите на Съюза от подучастъци 22—31 на ICES е била превишена с 2246 броя сьомга. Тези несъответствия в докладването на състава на улова и степента на прекомерния улов бяха потвърдени по време на няколко мисии за одит и проверка, проведени в Полша през 2018 и 2019 г. в съответствие с Регламент (ЕО) No 1224/2009. Одиторските доклади бяха надлежно представени на Полша и обсъдени с органите на държавата.
 (4)
 Съгласно процедурата, установена с член 105, параграф 4 от Регламент (ЕО) No 1224/2009, чрез писмо от 11 октомври 2019 г. Комисията проведе консултация с Полша относно количеството на прекомерния улов и относно приспаданията, които трябва да се извършат. Полските органи потвърдиха получаването на това писмо на 11 октомври 2019 г.
 (5)
 В писмо от 31 октомври 2019 г. полските органи потвърдиха, че през 2017 г. квотата за сьомга на държавата е била надхвърлена с 2246 броя и предложиха това количество да бъде приспаднато от квотата за 2019 г. След горепосочената размяна на квоти квотата на Полша за атлантическа сьомга за 2019 г. е достатъчна за извършване на това приспадане в допълнение към приспадането, извършено поради прекомерен улов през 2018 г. (4).
 (6)
 Съгласно член 105,